বিনোদন ডেস্ক: ইট পাঁথরের বন্দী এই শহরের মানুষগুলো সময় পেলেই কানে হেডফোন দিয়ে গান শুনে নেয় । প্রবীণ শিল্পীদের গানের সাথে সাথে প্লে লিস্টে থাকে নতুন প্রজন্মের ব্যান্ড এর গান । বোঝাই যাচ্ছে রক গানের একটা জোয়ার বইছে এই সময়ে। ব্যান্ড ডাকনাম তাদের প্রথম এ্যালবাম “নদী ও শহর” রিলিজ দিতে যাচ্ছে । প্রথম অ্যালবামের পিছনে দীর্ঘ সময় ধরে তারা তাদের সর্বাত্মক প্রচেষ্টা করেছেন । চেষ্টা করেছেন গান গুলোকে প্রাণবন্ত করার জন্য । আজ কথা বলবো ডাকনামের সাথে এবং তাদের “নদী ও শহর” এ্যালবাম নিয়ে; প্রথমেই জানতে চাই, এ্যালবাম এর নাম “নদী ও শহর” কেন? আমাদের এ্যালবাম এ সর্বমোট ৯ টি গান থাকছে। নদী গান দিয়ে শুরু হয়ে থামবে শহর গানে। আর এর জন্যই এ্যালবাম এর নামকরণ করা হয়েছে “নদী ও শহর” -বললেন ব্যান্ড এর ভোকাল তন্ময় । এ্যালবাম এর অন্যান্য গানগুলোও কি নদী বা শহর কে ঘিরে? ব্যান্ড এর ড্রামার অনল জানাল, যেমনটি ভাবছেন ঠিক তেমনটা না। আমাদের গানগুলো সম্পূর্ণ লিরিক্স বা কথা ভিত্তিক। গানের কথার উপর নির্ভর করেই আমাদের গানের সুর করা হয়েছে। আমরা চেষ্টা করেছি ৯ টি গান ৯ রকম ভাবে করতে, তবে এর মাঝে গ্রামে থেকে শুরু করে শহরের গল্প খুজে পাওয়া যাবে।“প্রতিটা গান-ই খুব যত্নসহকারে তৈরি করা হয়েছে। আমরা গান ও গানের কথা নিয়ে ভেবেছি। সময়ের সাথে যাচ্ছে কি না বা এই মুহূর্তে স্রোতারা কি শুনতে চাচ্ছে? স্টুডিও ও স্টুডিওর বাহিরে গিয়ে কাজ করতে হয়েছে বেশ কিছু গানে। গানগুলো আগেই সুর করাছিলো তবে মিউজিক আরেঞ্জমেন্ট এর ক্ষেত্রে আমরা বিশেষভাবে ভেবেছি এবং ঠিক ওইভাবেই প্রতিফলন ঘটানোর চেষ্টা করেছি।“ - কথাগুলো বলছিল ব্যান্ড এর লিড গিটারিস্ট এবং সাউন্ড ইঞ্জিনিয়ার দিপ । এবার মুখ খুললেন ব্যান্ডের গিটারিস্ট এবং লিরিসিস্ট মুশফিক, গান লিখে সুর করে তন্ময় কে নিয়ে অনেক পরিস্রম করে আজ আমরা এই পর্যায়ে এসেছি। যান্ত্রিক নগরে সময় ভারী কঠিন বিষয়। তাই এ্যালবাম এর পুরো সময়টাই ছিল আমাদের কাছে পরীক্ষার সময়। বাস্তবতার সাথে মিল রেখে এবং কল্পনার রঙ মেখে গানগুলো যেখানে যা চেয়েছে আমরা ঠিক তাই দিয়েছি। তাহলে বোঝা যাচ্ছে প্রথম এ্যালবামের পিছনে আপনাদের সবারই বেশ সময় দিতে হয়েছে। এ ক্ষেত্রে আপনাদের চাওয়া পাওয়া কি? “আমাদের চাওয়া পাওয়া খুব বেশী না। শুধু একটাই চাওয়া, “নদী ও শহর” অ্যালবামের গানগুলো সবাই শুনবেন । আমাদের বিশ্বাস এই এ্যালবাম এর প্রতিটি গান সবার ভালো লাগবে।“ এরকম আত্মবিশ্বাস নিয়েই কথা গুলো বলছিলেন ব্যান্ড এর বেজ গিটারিস্ট ও লিরিসিস্ট আজাদ । খুব ভাল লাগলো ডাকনাম ব্যান্ডের সদস্যদের সাথে কথা বলে। এই পর্যায়ে আপনাদের জানিয়ে দিচ্ছি “ব্যান্ড মিউজিক এক্সপ্রেস বাংলাদেশ” আয়োজিত কন্সার্ট-এ ডাকনাম এর প্রথম এ্যালবাম “নদী ও শহর” –এর মোড়ক উন্মোচন করা হবে আগামী ২৩ শে মার্চ ২০১৮, রোজ শুক্রবার, ধানমন্ডির রবীন্দ্র সরোবর-এ, বিকাল ৪.০০ ঘটিকায় । এ্যালবাম রিলিজ এর পর গানগুলো শুনতে পাওয়া যাবে দেশী ও আন্তর্জাতিক সকল ডিজিটাল প্লাটফর্ম এবং ব্যান্ডের নিজস্ব ওয়েব সাইট থেকে।